text: [{"text_idx": "#000000", "text": "Sto\u0301rsky\u0301ggjarnir so\u0301ust betri enn elasma\u0301u to\u0301nleikararnir langt har frammi."}, {"text_idx": "#000002", "text": "Trey\u00f0ugt so, havi ikki naka\u00f0 i\u0301mo\u0301ti Rolling Stones, og havi hoyrt r\u00e6ttiliga no\u0301gv av teimum, ti\u0301 at onkur annar i\u0301 hu\u0301sinum da\u0301mar teir v\u00e6l. Og lagt var\u00f0 hart u\u0301t at u\u0301tvega atgongumerkir til 50 a\u0301ra ha\u0301ti\u0301\u00f0arhaldi\u00f0 hja\u0301 orkestrinum."}, {"text_idx": "#000003", "text": "Atgongumerkjas\u00f8lan fo\u0301r i\u0301 gongd kl. 9 ein morgunin ti\u0301\u00f0liga mars ma\u0301na\u00f0i, so ta\u00f0 var at sita kla\u0301rur at keypa. Men gakk, har var alt u\u0301tselt beinanvegin, uttan at ta\u00f0 eydna\u00f0ist at sleppa framat. Og or\u00f0ini hja\u0301 Rolling Stones byrja\u00f0u at sp\u00e6la innantanna:"}, {"text_idx": "#000006", "text": "Allar su\u0301\u00f0ur vo\u0301ru to\u0301 ikki syftar enn, ti\u0301 enn vanta\u00f0i at fa\u0301a atgongumerkini. Tey skuldu sendast vi\u00f0 posti \u2013 men komu ikki fram. Eftir naka\u00f0 av samskifti vi\u00f0 fyriskipararnar var\u00f0 so avra\u0301tt, at vit kundu avheinta atgongumerkini uttanfyri konsert\u00f8ki\u00f0. Onki problem \u2013 ikki fyrr enn vit skuldu inn a\u0301 \u00f8ki\u00f0, ti\u0301 ta\u0301 vildi avlesarin ikki go\u0301\u00f0taka okkara atgongumerki \u2013 helst ti\u0301 at tey eru prenta\u00f0 u\u0301t tv\u00e6r fer\u00f0ir. Aftur naka\u00f0 av samskifti, a\u0301\u00f0renn vit sluppu i\u0301gj\u00f8gnum, inn til pantomine-sko\u0301gin, har konsertin skuldi vera seinni um kv\u00f8ldi\u00f0."}, {"text_idx": "#000008", "text": "John til rei\u00f0ar at lurta eftir Rolling Stones um nakrar ti\u0301mar"}, {"text_idx": "#000009", "text": "\u201cTu\u0301 ver\u00f0ur ikki feitur av at sp\u00e6la i\u0301 Rolling Stones\u201d"}, {"text_idx": "#000010", "text": "Mi\u00f0alaldurin a\u0301 orkestrinum er 69 a\u0301r, men ta\u00f0 h\u00f8vdu teir heilt skilligt lagt seg eftir ikki skuldi a\u0301virka framf\u00f8rsluna. Har var orka, og har var megi \u2013 og ty\u0301\u00f0iligt var, at menninir eru kropsliga sera v\u00e6l fyri."}, {"text_idx": "#000011", "text": "Umhugsa\u00f0u um vit skuldu troka okkum longur fram mo\u0301ti pallinum, men valdu at vera ver\u00f0andi u\u0301ti a\u0301 v\u00f8llinum, umringa\u00f0 av eitt sindur eldri fo\u0301lki sum h\u00f8vdu veri\u00f0 til fyrstu konsertina hja\u0301 Rolling Stones i\u0301 Hyde Park fyri 44 a\u0301rum si\u0301\u00f0ani. Sto\u0301rsky\u0301ggjar gj\u00f8rdu at vit so\u0301u v\u00e6l, og ljo\u0301\u00f0go\u0301\u00f0skan var framu\u0301r har vit sto\u0301\u00f0u."}, {"text_idx": "#000012", "text": "L\u00f8gini vo\u0301ru \u00f8ll gamlir kenningar, og endabresturin var \u2013 sja\u0301lvandi \u2013 Satisfaction. Og fo\u0301lk vo\u0301ru n\u00f8gd \u2013 eisini eg, sum als ikki hev\u00f0i hugsa\u00f0 at fari\u00f0 til hesa forkunnugu konsertina."}, {"text_idx": "#000013", "text": "Click to share on Facebook (Opens in new window)Click to share on LinkedIn (Opens in new window)Click to share on Twitter (Opens in new window)Click to email this to a friend (Opens in new window)Click to print (Opens in new window)"}]